Es lliuren els premis del XXV Concurs de Plàstica i Literatura Infantil El Teuladí
29/05/2009

# Es lliuren els premis del XXV Concurs de Plàstica i Literatura Infantil El Teuladí

*   29/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11412

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11412%2F0&title=Ajuntament%20d%27Alaqu%C3%A0s.%20Premsa.Es%20lliuren%20els%20premis%20del%20XXV%20Concurs%20de%20Pl%C3%A0stica%20i%20Literatura%20Infantil%20El%20Teulad%C3%AD)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11412/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11412/29052009img_5529_Form_4.jpg)](https://www.alaquas.org/ficheros/documentos/2009/2/11412/29052009img_5529_Form_10.jpg "<a href='https://www.alaquas.org/ficheros/documentos/2009/2/11412/29052009img_5529_Form_10.jpg' target=_blank><i class='fa fa-external-link' aria-hidden='true'></i>.Es lliuren els premis del XXV Concurs de Plàstica i Literatura Infantil El Teuladí</a>")

Sota el lema "Alaquàs, una trobada intergeneracional", enguany s'han presentat a aquest certamen més de 2.500 treballs

El Teuladí és l'activitat escolar amb més tradició de les que es celebren en Alaquàs. Enguany s'ha celebrat la XXV edició del concurs. El dijous 28 de maig va tindre lloc al Castell l'atorgament de premis als xiquets i joves guanyadors de les diferents categories. Les obres literàries i els treballs plàstics presentats han versat aquesta vegada sobre el lema "Alaquàs: una trobada intergeneracional". Els alumnes premiats van rebre els seus obsequis en un acte que va comptar amb la participació del contacontes Carles Cano.

El jurat, composat per representants de l'Ajuntament d'Alaquàs, del Consell de Xiquetes i Xiquets de la ciutat i dels diferents centres escolars, atorga sis premis per la participació dels col·legis i 18 premis consistents en lots de llibres i material de dibuix per als i les alumnes.

El primer premi al centre escolar amb major participació proporcional al nombre d'alumnes ha estat el col·legi Mare de Déu de l'Olivar amb una dotació econòmica de 500 euros. El segon, amb una dotació de 350 euros, ha sigut per al col·legi públic Bonavista. El col·legi Madre Josefa Campos ha quedat en tercer lloc amb un premi de 250 euros. El quart, el cinqué i sisé premi són per als col·legis Vila d'Alaquàs, Sanchis Almiñano i González Gallarza.

Pel que fa als premis a l'alumnat, en la categoria de redacció en valencià del 2n cicle de primària, els guanyadors han estat Lucía Arias Gil del CP Mare de Déu de l'Olivar; Víctor Andrés Monzó, alumne del col·legi Vila d'Alaquàs i Mar Real Delgado, del González Gallarza. Pel que fa als premis de redacció en valencià per als alumnes de 3r cicle de primària, han guanyat Aroa Martínez Sáez, del Madre Josefa Campos; Sergi Herrero Pérez del González Gallarza i Emilio José Gómez del Bonavista.

Dins de la categoria de redacció en castellà de 2n cicle de primària, han estat els guanyadors Dani Hernández Martín del col·legi Madre Josefa Campos; Jemima Serrano Céspedes del Bonavista i Daniel Laguna Mengíbar del col·legi Sanchis Almiñano. En 3r cicle de primària d'aquesta categoria, els guanyadors han estat Sandra Olivares Gallego del CP Vila d'Alaquàs; Isabel Palomares Weber, del Sanchis Almiñano i Helena Mora Carot, alumna del Mare de Déu de l'Olivar.

Respecte als premis de plàstica, en 2n cicle de primària els afortunats han estat, Sergio Patiño García, del González Gallarza; Sara Alemany Calero del Sanchis Almiñano i Ángel Pérez Alarcón del Bonavista. En 3r de primària, Idrid Kaffouf Ferrandis, del Mare de Déu de l'Olivar, César del Vila d'Alaquàs i Miguel Ángel Aroa Ureña del Madre Josefa Campos.

En el mateix acte es va presentar la publicació del llibre El Teuladí que recopila totes les obres guanyadores de la convocatòria del 2008 d'aquest concurs.